Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. januára 2003
K materiálu č. 126/2003
K bodu č. 15

     

S T A N O V I S K O

k návrhu nariadenia vlády Slovenskej republiky, ktorým sa ustanovujú záväzné limity pre rozsah zhodnocovania odpadov z obalov a pre rozsah ich recyklácie vo vzťahu k celkovej hmotnosti odpadov z obalov    

I
Návrh nariadenia vlády, ktorým sa ustanovujú záväzné limity pre rozsah zhodnocovania odpadov a pre rozsah ich recyklácie vo vzťahu k celkovej hmotnosti odpadov z obalov predkladá na rokovanie vlády SR minister životného prostredia SR na základe Plánu legislatívnych úloh vlády SR.
                                                                 II
Cieľom návrhu nariadenia vlády  je ustanoviť záväzné limity podielu recyklácie a zhodnotenia odpadov z obalov na základe produkcie množstva obalov v komoditách sklo, plasty, papier, kovy a PET (polyetyléntereftalát).
                                                                 III
Predkladateľ návrhom nariadenia transponuje čl. 6 smernice Európskeho parlamentu a Rady o obaloch a odpadoch z obalov, ktorý ukladá členským štátom povinnosť urobiť opatrenia na dosiahnutie potrebnej miery zhodnotenia a recyklácie (percentuálne vyjadruje množstvo odpadov z obalov, ktoré musí byť zhodnotené a recyklované z celkovej hmotnosti odpadov z obalov).
Nariadenie vlády je jedným z vykonávacích predpisov k zákonu č. 529/2002 Z. z. o obaloch a odpadoch z obalov. Podľa NPAA i negociačnej pozície v kapitole Životné prostredie bola SR zaviazaná prijať tento zákon v termíne 1. január 2002 a ako strednodobú prioritu sa zaviazala vypracovať Program odpadového hospodárstva do roku 2004. V materiály „Program odpadového hospodárstva SR do roku 2005“, ktorý bol prijatý 27. februára 2002 uznesením vlády SR č. 180, definuje ako jeden z cieľov POH do roku 2005 aj ukončenie procesu transpozície smerníc EÚ pre oblasť odpadového hospodárstva.
Odbor aproximácie práva neuplatňuje k samotnému textu návrhu nariadenia a k jej prílohe žiadne pripomienky, nakoľko tieto konkrétne  údaje vychádzajú zo súčasného stavu odpadového hospodárstva, z očakávaného vývoja do roku 2007 a z výsledkov predvstupových rokovaní s EÚ.
	Pripomienka k tabuľke zhody: 
Predkladateľ predložil tzv. „výsekovú tabuľku zhody“ k článkom a prílohám, ktoré boli uvedenými predpismi transponované. Je potrebné v súlade s Legislatívnymi pravidlami vlády SR predložiť tabuľku zhody k celému normatívnemu textu smernice (aj spolu so zodpovedajúcimi ustanoveniami zákona č. 529/2002 Z. z.).

Bratislava | 14.01.2003
Vypracoval: | Mgr. Silvia Fajtáková
Tel.: | 57295601

JUDr. Mária Krošlákovágenerálna riaditeľka